**NÁVRH**

**Z á k o n**

z ........ 2016,

**ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov a**

**o doplnení zákona Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení zákona č. 275/2007 Z. z., zákona č. 454/2007 Z. z., zákona č. 287/2009 Z. z., zákona č. 117/2010 Z. z., zákona č. 145/2010 Z. z., zákona č. 258/2011 Z. z., zákona č. 408/2011 Z. z., zákona č. 345/2012 Z. z., zákona č. 448/2012 Z. z., zákona č. 39/2013 Z. z., zákona č. 180/2013 Z. z., zákona č. 314/2014 Z. z., zákona č. 128/2015 Z. z. a zákona č. 125/2016 Z. z. a zákona č. 312/2016 Z. z. sa mení a dopĺňa takto:

1. § 1 sa dopĺňa odsekom 3, ktorý znie:

„(3) Tento zákon sa nevzťahuje na navrhované činnosti alebo ich zmeny, ktorých jediným účelom je obrana alebo reakcia na mimoriadnu udalosť podľa osobitného predpisu.2a) To, či ide o navrhované činnosti alebo ich zmeny, ktorých jediným účelom je obrana, určí v prípade nejasností Ministerstvo obrany Slovenskej republiky po dohode s Ministerstvom životného prostredia Slovenskej republiky (ďalej len „ministerstvo“).“.

Poznámka pod čiarou k odkazu 2a) znie:

 „2a) § 3 ods. 2 zákona č. 42/1994 Z. z. o civilnej ochrane obyvateľstva v znení neskorších predpisov.“.

1. V § 3 písm. k) sa slová „Ministerstvo životného prostredia Slovenskej republiky (ďalej len „ministerstvo“)“ nahrádzajú slovom „ministerstvo“.
2. V poznámke pod čiarou k odkazu 22a sa citácia „§ 31 zákona č. 364/2004 Z. z. v znení neskorších predpisov“ nahrádza citáciou „§ 16 a 31 zákona č. 364/2004 Z. z. v znení neskorších predpisov“.
3. § 18 sa dopĺňa odsekom 4, ktorý znie:

„(4) Ak ide o viacero na seba nadväzujúcich zmien tej istej činnosti, ktoré samostatne nedosahujú prahové hodnoty uvedené v prílohe č. 8, ale v súčte ich dosahujú alebo prekračujú, považujú sa tieto zmeny činnosti za jeden celok.“.

1. V § 19 sa odsek 5 dopĺňa písmenom e), ktoré znie:

„e) stanoviská povoľujúceho orgánu, rezortného orgánu, dotknutého orgánu a dotknutej obce, ak o ne príslušný orgán požiadal.“.

1. § 20 sa dopĺňa odsekom 4, ktorý znie:

„(4) Príslušný orgán konanie zastaví, ak ide o navrhovanú činnosť, ktorej realizácia je osobitným predpisom zakázaná22a) a ak osobitný predpis neumožňuje udelenie výnimky zo zákazu realizácie činnosti.“.

Poznámka pod čiarou k odkazu 22aa) znie:

„22aa) Napr. § 14 až 16 a 29 zákona č. 543/2002 Z. z. v znení neskorších predpisov, zákon 364/2004 Z. z. v znení neskorších predpisov.“.

1. V § 22 odsek 3 znie:

 „(3) Pri vypracovaní zámeru sa primerane použijú kritéria uvedené v prílohe č. 10.“.

1. V § 23 odsek 1 znie:

 „(1) Príslušný orgán do siedmich pracovných dní od doručenia zámeru podľa § 22 zašle zámer povoľujúcemu orgánu, rezortnému orgánu, dotknutému orgánu a dotknutej obci. Príslušný orgán zverejní bez zbytočného odkladu prostredníctvom webového sídla ministerstva zámer a oznámenie o predložení zámeru, ktoré obsahuje základné údaje o navrhovanej činnosti, ktorými sú názov, miesto realizácie, predmet činnosti a základné údaje o navrhovateľovi, ktorými sú názov, adresa alebo sídlo navrhovateľa.“.

1. V § 29 odsek 13 znie:

„(13) Výroková časť rozhodnutia vydaného v zisťovacom konaní, okrem náležitostí ustanovených všeobecným predpisom o správnom konaní, obsahuje určenie, či sa navrhovaná činnosť alebo jej zmena má posudzovať podľa tohto zákona. Výroková časť rozhodnutia obsahuje aj podmienky, ktoré eliminujú alebo zmierňujú vplyv na životné prostredie, ak ide o rozhodnutie, v ktorom sa určilo, že navrhovaná činnosť alebo jej zmena nepodlieha posudzovaniu podľa tohto zákona.“.

1. V § 29 sa odsek 14 sa dopĺňa písmenom c), ktoré znie:

„c) do 60 dní od doručenia oznámenia o zmene navrhovanej činnosti podľa odseku 1 písm. b) vo zvlášť zložitých prípadoch s tým, že o tejto skutočnosti je príslušný orgán povinný účastníka konania s uvedením dôvodov upovedomiť.“.

1. V § 30 odsek 1 znie:

„(1) Rozsah hodnotenia navrhovanej činnosti alebo jej zmeny a prípadne aj jeho harmonogram určí príslušný orgán na základe prerokovania s navrhovateľom, podľa potreby aj s povoľujúcim orgánom, rezortným orgánom a dotknutým orgánom, dotknutou obcou a s ostatnými účastníkmi konania, a ak ide o navrhovanú činnosť alebo jej zmenu, ktorá môže mať vplyv samostatne alebo v kombinácii s inou činnosťou alebo s iným strategickým dokumentom na

1. územie sústavy chránených území, aj so štátnym orgánom ochrany prírody a krajiny9c),
2. vodný útvar, aj s orgánom štátnej vodnej správy,25a)
3. pamiatkový fond, archeologické nálezy a archeologické náleziská, aj s orgánom štátnej správy na ochranu pamiatkového fondu. 25b)“.

Poznámky pod čiarou k odkazom 25a) a 25b) znejú:

„25a) Zákon č. 364/2004 Z. z. v znení neskorších predpisov.

25b) § 10 a 11 zákona č. 49/2002 Z. z. o ochrane pamiatkového fondu v znení neskorších predpisov.“.

1. V § 30 sa za odsek 1 vkladajú nové odseky 2 a 3, ktoré znejú:

„(2) Príslušný orgán upovedomí navrhovateľa, povoľujúci orgán, rezortný orgán, dotknutý orgán, dotknutú obec a ostatných účastníkov konania o termíne a mieste prerokovania, ktoré sa uskutoční do 15 dní od

a) uplynutia poslednej lehoty uvedenej v § 23 ods. 4 v prípadoch uvedených v § 18 ods. 1 písm. a) a d),

b) vydania rozhodnutia v zisťovacom konaní podľa § 29 ods. 14 v prípadoch uvedených v § 18 ods. 1 písm. b), c), e) a f),

c) vydania odborného stanoviska podľa § 18 ods. 1 písm. g),

d) vydania rozhodnutia podľa § 19.

(3) Príslušný orgán zverejní rozsah hodnotenia navrhovanej činnosti alebo jej zmeny prostredníctvom webového sídla ministerstva a bezodkladne ho zašle rezortnému orgánu, povoľujúcemu orgánu, dotknutému orgánu, dotknutej obci a dotknutej verejnosti. Príslušný orgán bezodkladne zašle rozsah hodnotenia navrhovanej činnosti alebo jej zmeny navrhovateľovi spolu so stanoviskami, ktoré boli podkladom k vydaniu rozsahu hodnotenia.“.

Doterajšie odseky 2 až 6 sa označujú ako odseky 4 až 8.

1. V § 31 ods. 1 písm. d) sa za slovo „porovnanie“ vkladá slovo „vhodných“.
2. V § 31 ods. 3 sa za slová „hodnotenie činnosti“ vkladajú slová „prostredníctvom odborne spôsobilej osoby“.
3. V § 32 ods. 1 sa za slová „podľa § 22“ vkladajú slová „vypracovanom odborne spôsobilou osobou“.
4. V § 33 odsek 1 znie:

 „(1) Príslušný orgán do siedmich dní od doručenia správy o hodnotení zašle správu o hodnotení činnosti na zaujatie stanoviska povoľujúcemu orgánu, rezortnému orgánu a dotknutému orgánu, dotknutej obci a mimovládnej organizácii podporujúcej ochranu životného prostredia, ak podala podnet podľa § 19, a ak ide o navrhovanú činnosť, ktorá môže mať vplyv samostatne alebo v kombinácii s inou činnosťou alebo s iným strategickým dokumentom na

1. územie sústavy chránených území, aj štátnemu orgánu ochrany prírody a krajiny, 9c)
2. na vodný útvar, aj s orgánom štátnej vodnej správy,25a)
3. pamiatkový fond, archeologické nálezy a archeologické náleziská, aj s orgánom štátnej správy na ochranu pamiatkového fondu 25b)

 a zverejní správu o hodnotení bez zbytočného odkladu prostredníctvom webového sídla ministerstva.“.

1. § 47 sa dopĺňa odsekom 3, ktorý znie:

 „(3) Konzultácie sa môžu konať prostredníctvom príslušného spoločného orgánu, ak taký existuje, napríklad prostredníctvom komisie pre hraničné vody.“.

1. V § 60 odsek 2 znie:

 „(2) Vypracovanie zámeru podľa § 22 a oznámenia o zmene podľa § 29 ods. 1 písm. b) zabezpečuje navrhovateľ. Správu o hodnotení činnosti podľa § 31 zabezpečuje navrhovateľ prostredníctvom odborne spôsobilej osoby. S cieľom zabrániť duplicite posúdení môže navrhovateľ pri vypracovaní zámeru, oznámenia o zmene a pri správe o hodnotení činnosti využiť dostupné výsledky iných relevantných posúdení. Za relevantné posúdenie sa považuje napríklad správa o hodnotení strategického dokumentu podľa § 9 a výsledok primeraného hodnotenia podľa osobitného predpisu35c).“.

Poznámka pod čiarou k odkazu 35c) znie:

„35c) § 28 zákona č. 543/2002 Z. z. v znení neskorších predpisov.“.

1. V § 62 odsek 6 znie:

„(6) Ministerstvo môže vyčiarknuť zo zoznamu osobu, ktorá

a) opakovane alebo hrubo porušila svoje povinnosti v priebehu posudzovania vplyvov na životné prostredie alebo v súvislosti s ním; najmä ak v zámere, správe o hodnotení, alebo odbornom posudku uviedla nepravdivé alebo neúplné údaje,

b) bez závažného dôvodu neoznámila zmenu údajov podľa § 61 ods. 9 písm. a) a d),

c) nezúčastnila sa na školení,

d) nemôže vykonávať svoju činnosť pre závažné skutočnosti dlhodobého charakteru.“.

1. V § 63 odsek 1 znie:

„(1) Príslušný orgán pri posudzovaní vplyvov strategických dokumentov a navrhovaných činností zabezpečí vykonanie konzultácií s povoľujúcim orgánom alebo schvaľujúcim orgánom, rezortným orgánom a dotknutým orgánom, dotknutou obcou a dotknutou verejnosťou, ktorá má možnosť zúčastniť sa konzultácií počas celého procesu posudzovania vplyvov.“.

1. Za § 63 sa vkladá nový § 63a, ktorý vrátane nadpisu znie:

„63a

Konflikt záujmov

Ak sa v konaní podľa tohto zákona preukáže, že zamestnanec príslušného orgánu je v konflikte záujmov, nemôže takýto zamestnanec vykonať žiadny úkon v danej veci. Za konflikt záujmov sa považuje najmä, ak sa zamestnanec podieľal na vypracovaní zámeru alebo správy o hodnotení k činnosti, ktorá je predmetom posudzovania vplyvov na životné prostredie na príslušnom orgáne, ktorého je zamestnancom.“.

1. V § 64 písmeno a) znie:

„a) konania podľa druhej a štvrtej časti zákona.“.

1. Za § 65e sa vkladá § 65f, ktorý vrátane nadpisu znie:

„§ 65f

Prechodné ustanovenia k úpravám účinným od 15. mája 2017

(1) Konania o posudzovaní vplyvov navrhovanej činnosti alebo jej zmeny začaté pred 15. májom 2017 sa dokončia

a) podľa predpisov účinných od 15. mája 2017, ak v týchto konaniach rozsah hodnotenia navrhovanej činnosti alebo jej zmeny ešte nebol vydaný,

b) podľa predpisov účinných do 15. mája 2017, ak v týchto konaniach rozsah hodnotenia už bol vydaný.

(2) Zisťovacie konania začaté pred 15. májom 2017 sa dokončia podľa predpisov účinných do 15. mája 2017.“.

1. V prílohe č. 8a kapitole III. v druhom bode sa na začiatku vypúšťa slovo „Stručný“.
2. V prílohe č. 9 kapitole II. v štvrtom bode sa slovo „podobne “ nahrádza slovami „ukončenie činnosti“.
3. V prílohe č. 9 kapitole II. v ôsmom bode sa na začiatku vypúšťa slovo „Stručný“.
4. V prílohe č. 9 kapitole IV. v prvom bode sa za slovo „záber“ vkladajú slová „lesných pozemkov a“.
5. V prílohe č. 9 kapitole IV. v piatom bode sa za slová „navrhovanej činnosti na“ vkladajú slová „biodiverzitu a“.
6. V prílohe č. 10 kapitole I. tretí bod znie: „3. Požiadavky na vstupy (napr. záber lesných pozemkov a pôdy, využívanie vody, potreba surovín a celkové využitie prírodných zdrojov, potreba energetických zdrojov).“.
7. V prílohe č. 10 kapitole I. v siedmom bode sa na konci pripájajú tieto slová „vrátane ovplyvňovania biodiverzity“.
8. V prílohe č. 10 kapitole I. v ôsmom bode sa na konci pripájajú tieto slová „(napr. prírodné katastrofy, zmena klímy)“.
9. V prílohe č. 10 kapitole II. tretí bod znie:

 „3. relatívny dostatok, kvalitu a regeneračné schopnosti prírodných zdrojov v dotknutej oblasti a v horninovom prostredí.“.

1. V prílohe č. 10 kapitole II. štvrtom bode sa vkladá nový podbod 4.1., ktorý znie:

„4.1. vodné útvary“.

Doterajšie podbody 4.1. až 4.8. sa označujú ako 4.2. až 4.9..“.

1. V prílohe č. 10 kapitole II. pobod 4.2. znie: „4.2 mokrade“.
2. V prílohe č. 10 kapitole II. podbode 4.3. sa na konci pripájajú tieto slová „vrátane ústí riek“.
3. V prílohe č. 10 kapitole III. sa v nadpise za slovo „Význam“ vkladajú slová "a vlastnosti“.
4. V prílohe č. 10 kapitole III. piaty bod znie: „5. predpokladaný začiatok, trvanie, frekvenciu a reverzibilitu vplyvu.“.
5. V prílohe č. 10 sa kapitola III. dopĺňa šiestym až ôsmym bodom, ktoré znejú:

 „6. povahu vplyvu,

 7. kumuláciu vplyvu s vplyvom iných existujúcich alebo schválených činností,

 8. možnosť účinného zmiernenia vplyvu.“.

1. V prílohe č. 11 v časti A kapitole II. sa za tretí bod vkladá nový štvrtý bod, ktorý znie:

„4. Charakter navrhovanej činnosti (nová činnosť, zmena činnosti, ukončenie činnosti a podobne).“.

Doterajšie body 4 až 17 sa označujú ako body 5 až 18.

1. V prílohe č. 11 v časti A kapitole II. sa v deviatom bode vypúšťa slovo „Stručný“.
2. V prílohe č. 11 v časti B kapitole II. sa v siedmom bode za slová „zásahy do krajiny“ vkladajú slová „a horninového prostredia“.
3. V prílohe č. 11 v časti C kapitole III. sa v treťom bode na konci pripájajú tieto slová: „a zraniteľnosť navrhovanej činnosti voči zmene klímy“.
4. V prílohe č. 11 v časti C kapitole III. sa v piatom bode za slovo „napr.“ vkladajú slová „vodný útvar,“.
5. V prílohe č. 11 v časti C kapitole III. sa v deviatom bode za slová „vplyvy na“ vkladajú slová „biodiverzitu a“.
6. V prílohe č. 11 v časti C kapitole III. sa v 16. bode za slová „Iné vplyvy“ vkladajú slová „(napr. očakávané vplyvy vyplývajúce zo zraniteľnosti navrhovanej činnosti voči rizikám závažných havárií alebo prírodných katastrof, ktoré majú význam pre navrhovanú činnosť)“.
7. V prílohe č. 11 v časti C kapitole V. sa v nadpise za slovo „Porovnanie“ vkladá slovo „vhodných“.
8. V prílohe č. 11 v časti C kapitole V. sa v prvom bode za slovo „kritérií“ vkladajú slová „so zreteľom na charakter, veľkosť a rozsah navrhovanej činnosti, technológiu a umiestnenie“.
9. Príloha č. 16 sa dopĺňa štvrtým bodom, ktorý znie:

 „4. Smernica Európskeho parlamentu a Rady 2014/52/EÚ zo 16. apríla 2014, ktorou sa mení smernica 2011/92/EÚ o posudzovaní vplyvov určitých verejných a súkromných projektov na životné prostredie (Ú. v. EÚ L 124, 25. 4. 2014).“.

**Čl. II**

Zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona Slovenskej národnej rady č. 499/1991 Zb., zákona Národnej rady Slovenskej republiky č. 154/1995 Z. z., zákona č. 58/1998 Z. z., zákona č. 533/2004 Z. z., zákona č. 577/2007 Z. z., zákona č. 292/2009 Z. z., zákona č. 136/2010 Z. z., zákona č. 145/2010 Z. z., zákona č. 258/2011 Z. z., zákona č. 350/2012 Z. z., zákona č. 58/2014 Z. z., zákona č. 314/2014 Z. z., zákona č. 91/2016 Z. z. a zákona č. 315/2016 Z. z. sa dopĺňa takto:

V §19 ods. 4 sa na konci pripájajú tieto slová „a 18f“.

**Čl. III**

Tento zákon nadobúda účinnosť 15. mája 2017.